Las Vegas

**Las Vegas** ( uff Àmerikàànisch Anglisch,  uff Diitsch), kurz àui **Vegas** gnännt, ìsch d’ greeschta Schtàdt ìm US-Bundesschtààt Nevada un dr Verwàltungssìtz vum Clark County. Bii dr Volkszeehlung vu 2020 hàt sa 641.903 Iiwoohner zeehlt. Sa ìsch domìt d’ 25. greeschta Schtàdt nach Beväälkerung ìn da USA.

D’ Schtàdt ìsch s’ Zäntrum vu dr nàmmensgliicha Metropoolregioon mìt äbba 2,3 Millioona Iiwoohner — ’s ìsch d’ greeschta Metropoolregioon ìnnerhàlb vu dr Mojave-Wììschta un d’ zwaitgreeschta-n-ìm Süüdwäschta vu da Verainigta Schtààta. Üsserdam ìsch Las Vegas aina vu da Schtädt, wo uff dr Walt àm maischta bsüacht wìrd: Ànna 2019 sìnn doo ìwwer 2,9 Millioona Tourischta ànakumma; domìt ìsch Las Vegas nooh Näi York, Miami, Los Angeles, Orlando un San Francisco d’ säckscht maischtbesüachta Schtàdt ìn da USA gsìì. Dr Nàmma vu dr Schtàdt schtàmmt üss’m Schpàànischa un bediitet „D’ Àuija“ odd’r „D’ Wààsa“. Las Vegas ìsch s’ kültürälla, fìnànziälla un wìrtschàftliga Zäntrum vum Nevada un aina vu da Schtädt ìn da USA, wo-n-àm schallschta wàckst: zwìscha 1990 un 2000 ìsch d’ Schtàdtbeväälkerung um 85,2 Prozant gschtììga.

D’ Schtàdt ìsch ànna 1905 grìnda worra un ìsch offiziäll ànna 1911 a Gmainda worra. Zitter dr Legàlisiarung vum Glìcksschpììl ìn da 1930er Joohra ìsch Las Vegas a touristisch Zäntrum worra, wo Litt üss dr gànza Walt ààziagt. Doo sìnn z’äärscht aifàcha Schpììlbànka gäffnet worra, àwwer hìtt sìnn ìm Schtàdtzäntrum un bsunderscht uff dr Las Vegas Strip — àlso z’ Paradise un Winchester grààd süüdlig vum Schtàdtgebiat — zàhlriicha pràchtvolla Hotelkompläxa mìt groossa Casinos un Fräizittààgebotta z’ fìnda. Wagadam wìrd àui Las Vegas d’ „Unterhàltungshàuiptschtàdt vu dr Walt“, odd’r „Hàuiptschtàdt vu dr zwaita Chance“ gnännt. gnännt. Ìn dr Schtàdt sìnn àui vììla Stripclubs z’ fìnda, wagadam wìrd àui d’ Schtàdt „Sìndaschtàdt“ *(Sin City)* gnännt. Ìn Nevada gìtt’s bsundera Gsätzer fìr Eehaschliassung; m’r fìnda àlso z’ Las Vegas vììla „Hochzittskàpalla“ *(Wedding Chapels)*, wu Litt üss’m gànza Lànd kumma ku hiiroota. Mìt dana Bsunderhaita schpììlt Las Vegas a groossa Rolla ìn dr popüläära Kültüür: Ìn dr Schtàdt vììla Filma, Farnsahsandunga un Müüsikvideos dräijt worra.

Waagem Klimàwàndel sìnn ìm Gebiat um Las Vegas ìmmer schtärkera Dìrra — wagadam gìtt’s ìmmer weeniger Wàsser, fìr d’ Schtàdt versorga.

## a pààr Bìlder

Welcome to Fabulous Las Vegas.jpg|s’ berìahmta Schìld „Welcome to Las Vegas“
DowntownLasVegas.jpg|s’ Schtàdtzäntrum *(Downtown Las Vegas)*
Las Vegas from above (40064746644).jpg|s’ Schtàdtzäntrum vum Stratosphere Tower har gsah
Aerial view Casino Stratosphere LAS 09 2017 4913.jpg|dr Stratosphere Tower, s’ heechschta Gebäi vu dr Schtàdt
WorldMarketCenter1.jpg|s’ World Market Center
Sahara (4068107356).jpg|The Strat
Las vegas.jpg|Las Vegas Strip bii Tààg
Las Vegas (Nevada, USA), The Strip -- 2012 -- 6232.jpg|Las Vegas Strip bii Nàcht
Las Vegas, September 2018 - 44704862022.jpg|dr Brunna vum Bellagio Hotel & Casino
Caesars Palace at Night.jpg|dr Brunna vum Caesar’s Palace
DSC07235, Mirage Hotel, Las Vegas, Nevada (2871716688).jpg|The Mirage Hotel & Casino
New York New York Casino (36259945014).jpg|s’ New York Casino mìt’ra klaina Fräihaitsschtàtüüta
Paris hotel Vegas 17.jpg|s’ Paris Las Vegas mìt’ma klaina Eiffelturm
VenetianLasVegas.jpg|s’ Venetian Hotel & Casino
Las Vegas Strip22.jpg|àui uff dr Strip
Las Vegas monorail.jpg|d’ Las Vegas Monorail
Lou Ruvo Center - 2010-12-10 - South.JPG|s’ Lou Ruvo Center for Brain Health, a Zäntrum fìr Hìrnmediziin
Clark County Government Center aerial view.png|s’ Verwàltungsgebäi vum Clark County


## Lìteràtüür
; uff Diitsch
* 
* 
* 
* 
* 

; uff Anglisch
* 
* 
* 
* 
* 
* 
*  
* 

* Jonathan Foster: Stigma Cities: *The Reputation and History of Birmingham, San Francisco, and Las Vegas.* University of Oklahoma Press, Norman 2018, ISBN 978-0-8061-6071-9.
* Daniel K. Bubb: *Landing in Las Vegas: Commercial Aviation and the Making of a Tourist City.* University of Nevada Press, Reno 2017, ISBN 978-1-943859-89-4.
* Geoff Schumacher: *Sun, Sin & Suburbia: The History of Modern Las Vegas.* Überarbeitete und erweiterte Auflage. University of Nevada Press, Reno 2015, ISBN 978-0-87417-988-0.
* Eugene P. Moehring, Michael S. Green: *Las Vegas: A Centennial History.* University of Nevada Press, Reno 2005, ISBN 978-0-87417-615-5.
* Barbara Land, Myrick Land: *A Short History of Las Vegas.* 2., überarbeitete Auflage. University of Nevada Press, Reno 2004, ISBN 978-0-87417-564-6.

## Weblìnks

* Offiziälla Websitta vu dr Schtàdtverwàltung (anglisch)
* a Äkläärung vum Diafgrund um Las Vegas umma biim American Geological Institute (anglisch)
* 

## Ainzelnoohwiisa